Patriša Klārksone

Patriša Klārksone (; dzimusi ) ir amerikāņu aktrise. Atveidojusi galvenās un otrā plāna lomas gan neatkarīgajās filmās, gan lielbudžeta studiju filmās. Karjeras laikā saņēmusi Zelta globusa balvu, trīs Emmy balvas, kā arī nominācijas Amerikas Kinoakadēmijas balvai un Tony balvai.

Kino debitējusi ar lomu Braiena De Palmas krimināldrāmā "Neaizskaramie" (1987). Vēlāk atveidojusi lomas tādās filmās kā "Spēle ar nāvi" (1988), High Art (1998), "Zaļā jūdze" (1999), "Solījums" (The Pledge, 2001), "Tālu no debesīm" (2002) un "Dogvila" (2003). 2003. gadā saņēmusi kritiķu atzinību par filmu Pieces of April (2003), par ko viņu nominēja Amerikas Kinoakadēmijas balvai kategorijā "Labākā aktrise otrā plāna lomā", un par filmu The Station Agent (2003), par ko viņu nominēja Ekrāna aktieru ģildes balvai.

Vēlāk piedalījusies tādās drāmās, kā "Arlabunakti un visu labu" (2005), "Visi karaļa vīri" (All the King's Men, 2006), "Elēģija" (Elegy, 2008), "Slēgtā sala" (2010), "Saviesīgs vakars" (The Party, 2017), Monica (2022) un "Viņa teica" (2022), kā arī komēdijās, kā "Larss un meitene" (2007), "Vikija, Kristīna, Barselona" (2008), "Lai notiek kas notikdams" (Whatever Works, 2009), "Vieglas uzvedības teicamniece" (2010), "Noderīgi draugi" (2010) un Learning to Drive (2014). Atveidojusi arī galvenās antagonistes lomu trijās "Labirinta skrējējs" filmās.

Saņēmusi divas Emmy balvas par lomu HBO seriālā "Sešas pēdas zem zemes" (Six Feet Under, 2002—2005). Piedalījusies arī NBC situāciju komēdijseriālos Frasier un "Parki un atpūtas zonas" (Parks and Recreation), kā arī Netflix politiskās drāmas seriālā "Kāršu nams". Par lomu HBO miniseriālā "Asi priekšmeti" (Sharp Objects, 2018) saņēmusi Zelta globusa balvu. Trešo Emmy balvu saņēmusi par lomu BBC seriālā State of the Union (2022).

 Ārējās saites 

Kategorija:1959. gadā dzimušie
Kategorija:Luiziānā dzimušie
Kategorija:Amerikāņu kinoaktrises
Kategorija:ASV televīzijas aktrises
Kategorija:ASV teātra aktrises
Kategorija:Zelta globusa balvas ieguvēji
Kategorija:Emmy balvas ieguvēji